# Fontmatrix

Fontmatrix és un gestor de fonts multiplataforma. Pot explorar, comparar i administrar tipus de lletra instal·lats a tot el sistema o per a comptes d'usuari individuals. Es basa en FreeType per generar tipus de lletra, sota interfície Qt.
Fontmatrix permet als usuaris etiquetar les tipografies, de manera similar a les etiquetes de Gmail, que es poden activar o desactivar com a conjunts. També permet a l'usuari canviar les característiques dels tipus de lletra OpenType, glif per glif. El suport avançat per a la classificació PANOSE permet seleccionar els tipus per similitud.

## Història

Originalment fou desenvolupat per a Linux, amb dos objectius principals: poder accedir a la font desitjada amb facilitat i accedir ràpidament a més informació sobre cadascuna de les fonts. El desenvolupador principal ha estat Pierre Marchand, qui va donar forma al projecte entre 2007 i 2011. El projecte va estar inactiu durant 11 anys, fins al llançament de la versió 0.9.1. El màxim responsable d'aquest llançament fou Alexandre Prokoudine.
| Versió | Data de llançament | Tipus | Comentaris |
| 0.2 | 6-desembre-2007 | Versió inicial | |
| 0.3.0 | 12-gener-2008 | Versió estable | |
| 0.3.1 | 22-gener-2008 | Actualització | |
| 0.4.1 | 7-abril-2008 | Actualització | |
| 0.5.0 | gener-2009 | | comparació de glifs; visualització del glif per font tipogràfica i el nom de la font; selecció mitjançant classificació automàtica per tipus de font. |
| 0.6.0 | juliol-2009 | | interfície més amigable; consultes de cerca complexes; possibilitat de renderitzar textos amb aplicacions auxiliars com HarfBuzz o ICU… |
| 0.9.1 | 15-setembre-2020 | | Diversos canvis en la interfície; port de Qt5 bàsic; una actualització per a que coincideixi amb la cobertura Unicode 13.0 |

## Característiques

* Multiplataforma, disponible per a Linux, Windows i MacOs.
* Programari lliure sota llicència GNU General Public License v2.0.
* La interfície d'usuari mostra tots els glifs d'una font, previsualitza text d'exemple, compara les fonts i la informació d'aquestes.
* La classificació PANOSE adjuntada a les fonts permet seleccionar-les per similitud.
* Permet canviar les característiques de les fonts OpenType amb finalitats de prova.
* Pot extreure tipografies directament des d'un PDF.
* Permet a l'usuari obtenir molt ordre amb les fonts instal·lades, gràcies a la funció d'etiquetat.
* Suporta scripts en llenguatge Python.
* La consola d'scripts permet entendre i personalitzar el programari.

## Enllaços externs

* Fontmatrix a GitHub
* Fontmatrix a Open Hub
* Fontmatrix a Flathub

## Referències

* 1 2 3 4 «fontmatrix/fontmatrix», 19-10-2020. [Consulta: 24 octubre 2020].
* 1 2 «Studying type design with Fontmatrix | Libre Graphics World». [Consulta: 24 octubre 2020].
* 1 2 «Fontmatrix - font collections manager» (en anglès britànic). [Consulta: 20 novembre 2020].
* ↑ «Fontmatrix in Launchpad» (en anglès). [Consulta: 17 novembre 2020].
* ↑ «fontmatrix(1) — fontmatrix — Debian unstable — Debian Manpages». [Consulta: 25 octubre 2020].
* ↑ «Fontmatrix genesis | Fontmatrix», 23-04-2016. Arxivat de l'original el 2016-04-23. [Consulta: 25 octubre 2020].
* 1 2 «Multi-week recap — 23 October 2020 | Libre Graphics World». [Consulta: 17 novembre 2020].
* ↑ «Release Fontmatrix 0.9.100 · fontmatrix/fontmatrix» (en anglès). [Consulta: 17 novembre 2020].
* ↑ «fontmatrix». [Consulta: 17 novembre 2020].
* ↑ «Font manager Fontmatrix – flapjacktastic» (en anglès britànic). [Consulta: 17 novembre 2020].
* ↑ «Fontmatrix 0.6.0 released | Libre Graphics World». [Consulta: 17 novembre 2020].
* ↑ «Fontmatrix 0.6.0 review | Libre Graphics World». [Consulta: 17 novembre 2020].
* 1 2 «Fontmatrix alternatives». Arxivat de l'original el 2020-11-28. [Consulta: 20 novembre 2020].
* ↑ March, FontMatrixDesarrolladorPierre; compatiblesLinux, Lanzamiento inicial2007Última versión estable0 6 99 GéneroAdministrador profesional de fuentes Sistemas Operativos; X, Mac OS. «FontMatrix - EcuRed» (en castellà). [Consulta: 24 octubre 2020].
* ↑ Linux, Software. «15 Mejores herramientas de fuentes de Linux y cómo instalar fuentes de Linux en Ubuntu» (en castellà), 19-01-2020. [Consulta: 25 octubre 2020].
* ↑ December 2, William Craig on; 2009. «Manage Your Fonts with these 10 Free Apps | WebFX» (en anglès), 03-12-2009. [Consulta: 17 novembre 2020].